ตลท.เปิดสัมมนา CG Forum ให้ความรู้แก่กรรมการ บจ.
ตลท.เปิดสัมมนา CG Forum ครั้งที่ 3 หัวข้อ “ทุจริตในองค์กร ภัยมืดที่ป้องกันและควบคุมได้” เพื่อกรรมการ บจ.ตระหนักถึงความสำคัญของความเสี่ยงจากการทุจริตภายในองค์กร ทั้งนี้มีกรรมการ และผู้บริหารของ บจ. เข้ารับฟังกว่า 300 คน 
12 ก.ย. 2559


เกศรา มัญชุศรี กรรมการและผู้จัดการ ตลาดหลักทรัพย์ฯ เปิดสัมมนา CG Forum ครั้งที่ 3  หัวข้อ  “ทุจริตในองค์กร ภัยมืดที่ป้องกันและควบคุมได้” เพื่อให้กรรมการบริษัทจดทะเบียนตระหนักถึงความสำคัญของความเสี่ยงจากการทุจริตภายในองค์กร โดยได้รับเกียรติจาก เมธา สุวรรณสาร กรรมการอิสระและกรรมการตรวจสอบ บริษัท ศรีอยุธยา แคปปิตอล จำกัด (มหาชน) หรือ AYUD พ.ต.อ. ญาณพล ยั่งยืน นายกสมาคมความมั่นคงปลอดภัยระบบสารสนเทศ ไพฑูรย์ ทวีผล ประธานกรรมการตรวจสอบและประธานกรรมการบริหารความเสี่ยง บริษัท เซ็นทรัลพัฒนา จำกัด (มหาชน) หรือ CPN อนุวัฒน์ จงยินดี ผู้อำนวยการสำนักงานตรวจสอบ บริษัท ปูนซิเมนต์ไทย จำกัด(มหาชน) หรือ SCC ร่วมแลกเปลี่ยนประสบการณ์ ทั้งนี้มีกรรมการ และผู้บริหารของ บจ. กว่า 300 คน เข้าร่วมรับฟัง